श्रीकांत किदांबी के जनम भारतीय राज्य आंध्र प्रदेश के पूर्ब गोदावली जिला के रावुलापलेम गाँव में 2 जुलाई 1993 के भइल। इनके पिताजी के नाँव केवीएस कृष्णा हवे आ महतारी के नाँव राधा हऽ। इनके बाबूजी खेतिहर जमींदार हवें आ माताजी गृहिणी हई। इनके एगो बड़हन भाई के नंदगोपाल बाने आ उहो बैडमिंटन खेलाड़ी हवें। खेती करे वाला परिवार में पैदा भइल दुनों भाई में से पहिले नंदगोपाल घर से बैडमिंटन खेले खाती विशाखापत्तनम चल गइलें आ साल भर बाद श्रीकांत भी उनके पाछे इहे काम कइलें। इहाँ आंध्र प्रदेश खेल अकादमी में भारती हो के दुनों भाई हास्टल में एह के खेल सीखे लागल। इनहन लोग के गुरू, सुधाकर रेड्डी, जे आंध्र प्रदेश खाती राज्य स्तर के खेलाड़ी रह चुकल रहलें, कुछ साल बाद खम्मम चल अइलें आ इनहीं के साथे नंदगोपाल आ किदांबियो खम्मम आ गइल लोग। साल 2000 के बाद जब घर के लागहीं गुंटूर में नया स्टेडियम चालू भइल ओकरे बाद एह लोग के खेल सीखे में अउरी तेजी आइल। एकरे बाद ई लोग पुलेला गोपीचंद के निर्देश में खेल सीखे लागल।